OpenLLM-France/wikimedia huggingface dataset:
# Medicament essencial

Els medicaments essencials, segons el definit per l'Organització Mundial de la Salut (OMS), són "aquells medicaments que satisfacin les necessitats de salut de la majoria de la població, de manera que han d'estar disponibles en tot moment en les quantitats adequades i en les formes farmacèutiques apropiades, a un preu la comunitat es pugui permetre".
L'OMS ha publicat una llista model de medicaments essencials. S'encoratja que cada país preparari les seves pròpies llistes que tinguin en compte les prioritats locals. En l'actualitat més de 150 països han publicat una llista oficial de medicaments essencials (A 2014, Espanya no disposava d'una llista oficial). La llista de l'OMS conté una llista bàsica i una llista complementària.
La llista bàsica presenta una llista dels medicaments mínims necessaris per a un sistema d'atenció de salut bàsica, i inclou els medicaments més eficaços, segurs i rendibles per a les malalties prioritàries. Les malalties se seleccionen en base de la futura rellevància per a la salut pública actual i estimada, i el potencial per a un tractament segur i rendible.
La llista complementària presenta els medicaments essencials per a malalties prioritàries, per a les quals calen instal·lacions especialitzades de diagnòstic o de seguiment. En el cas dels medicaments dubtosos, també es poden estar assenyalats com a complementaris en funció del cost més elevat o a una menys atractiva relació cost-efectivitat en una varietat d'entorns.
La compilació d'una llista de medicaments essencials permet a les autoritats de salut, especialment en els països en desenvolupament, optimitzar els recursos farmacèutics.
La llista és important perquè:
* Constitueix la base de la política nacional de fàrmacs en molts països, tant desenvolupats com en vies de desenvolupament (per exemple, Sud-àfrica, Eritrea).
* Els governs es refereixen a recomanacions de l'OMS quan es prenen decisions sobre la despesa en salut.

## Referències

* ↑ «Portal de Información - Medicamentos Esenciales y Productos de Salud». Organització Mundial de la Salut. [Consulta: 21 juliol 2014].

## Enllaços externs

* «WHO Model Lists of Essential Medicines». WHO. [Consulta: 21 juliol 2014].
* «WHO Model List of Essential Medicines, 17th edition (March 2011)». World Health Organization (WHO), 01-03-2011. [Consulta: 3 juliol 2011].
* «WHO Model List of Essential Medicines for Children, third edition (March 2011)». World Health Organization (WHO), 01-03-2011. [Consulta: 3 juliol 2011].
# Mike Sweeney

Mike Sweeney (Duncan, 25 de desembre de 1959) és un exfutbolista canadenc de la dècada de 1980.
Fou 61 cops internacional amb la selecció del Canadà, amb la qual participà en el Mundial de 1986.
Pel que fa a clubs, destacà a Edmonton Drillers, Vancouver Whitecaps, Golden Bay Earthquakes, Cleveland Force i Minnesota Strikers.

## Referències

* ↑ «Association announces All Time Canada Men's XI Canadasoccer.com». Arxivat de l'original el 2012-11-27. [Consulta: 11 abril 2019].
* ↑ Record at FIFA Tournaments Arxivat 2015-01-08 a Wayback Machine. - FIFA
* ↑ HUNGARY - CANADA - Planet World Cup
* ↑ Japan 1979 Teams Canada Arxivat 2014-03-03 a Wayback Machine. - FIFA
* ↑ NASL/MISL stats
* ↑ Mike Sweeney a National-Football-Teams.com (anglès)
* ↑ Player profile - Canada Soccer
# Monticolomys koopmani

Monticolomys koopmani és una espècie de mamífer rosegador de la família dels nesòmids i l'única del gènere Monticolomys. És endèmic de Madagascar, on viu a altituds d'entre 800 i 2.200 msnm. Grimpa els arbres. El seu hàbitat natural són els boscos montans. Està amenaçat per l'artigatge utilitzat per a obrir zones de pasturatge.
L'espècie fou anomenada en honor del zoòleg estatunidenc Karl Koopman.

## Referències

* ↑ Goodman, S.; Raherisehena, M.; Ramiarinjanahary, H. Monticolomys koopmani. UICN 2008. Llista Vermella d'espècies amenaçades de la UICN, edició 2008, consultada el 18 març 2016.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 228. ISBN 978-0801893049.
Espècies vivents de nesòmids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Cricetomyinae :
Delanymyinae :
Dendromurinae :
Mystromyinae :
Nesomyinae :
Petromyscinae :
Categoria :
# Washburn

«Washburn» té aquests significats:
* Washburn (Dakota del Nord)
* Washburn (Illinois)
* Washburn (Maine)
* Washburn (Missouri)
* Washburn (Wisconsin)
* Carleton Wolsey Washburne (1889-1971), pedagog estatunidenc
# Coll de la Bena

«Coll de la Bena» té aquests significats:
* Coll de la Bena (Sant Marçal), de la comuna de Sant Marçal, de la comarca del Rosselló (Catalunya Nord)
* Coll de la Bena (Reiners), de la comuna de Reiners, de la comarca del Vallespir (Catalunya Nord).
# Husn Banu Ghazanfar

Husn Banu Ghazanfar (Balkh, Afganistan, 1 de febrer de 1957) és una política afganesa, que ha estat ministra d'Afers de la Dona. A més de ser escriptora, poeta i oradora.

## Trajectòria

Husn Banu Ghazanfar, d'ètnia uzbeka, parla amb fluïdesa dari (persa), paixtu, uzbek, rus, i turc i anglés. Es graduà en secundària a l'escola Sultan Razia de Mazar-e-Sharif i es llicencià i doctorà en Literatura i Sociologia a Stavropol. Al voltant del 1983 col·labora amb la Facultat de Literatura de la Universitat de Kabul. Dos anys després, anà a Petersburg, Rússia, per a obtenir el doctorat en Filologia.
El 2003, fou nomenada directora de la Facultat de Lletres. Al juliol del 2006, Ghazanfar rep el vot de confiança de l'Assemblea Nacional d'Afganistan (Parlament) per a convertir-se en ministra d'Afers de la Dona des del juliol del 2006 fins al 2015. També ha treballat com a:
* Membre del Consell Superior del Ministeri d'Educació Superior,
* Membre de l'Associació Internacional de Dones d'Esperanto,
* Membre de l'Associació Internacional de Turk Zabanan,
* Membre de la Junta Directiva de l'Associació Hakim Nasir Khisro Balkhi.
Husn Banu Ghazanfar anuncià el 15 de febrer del 2011 que el seu ministeri planejava llevar el control dels refugis per a dones a Afganistan a diverses ong internacionals i lliurar-lo al ministeri. Més tard se'n retirà la demanda i es va constituir una comissió paritària sobre el tema.
Ha escrit articles científics i assaigs, publicats en periòdics nacionals i internacionals. També és poeta i traductora: el llibre Self Realization fou traduït per ella.
Les seues obres són:
* La destinació humana.
* Depredacions en el segle XXI.
* Els secrets de la bellesa.
* Atracció.

## Referències

* ↑ «Husn Banu Ghazanfar» (en castellà). Google Arts & Culture. [Consulta: 1r novembre 2022].
* ↑ «Afghan Government 2009». Central Intelligence Agency (CIA), 28-09-2009. Arxivat de l'original el 28 juliol 2011. [Consulta: 10 juliol 2011].
* ↑ Ghazanfar, Professor. Dr. Husn Bano Banu.
* ↑ «Dr. Husn Banu Ghazanfar» (en anglès). , 25-09-2010 [Consulta: 1r novembre 2022].
* ↑ Hansen, Sven «Frauen in Afghanistan: Kabul will Frauenhäuser kontrollieren» (en alemany). , 18-02-2011 [Consulta: 1r novembre 2022].
* ↑ Ruttig, Thomas «Frauenhäuser in Afghanistan: Etappensieg für NGOs» (en alemany). , 01-03-2011 [Consulta: 1r novembre 2022].
# Salvador de Samà

«Salvador de Samà» té aquests significats:
* Salvador Samà i Martí
* Salvador de Samà i de Sarriera
* Salvador de Samà i Torrents
# Tool

Tool és una banda estatunidenca de rock formada el 1990 a Los Angeles. La seua formació actual està composta per Maynard James Keenan (cantant), Adam Jones (guitarra), Justin Chancellor (baix) i Danny Carey (bateria).

## Membres
### Membres actuals

* Maynard James Keenan: cantant.
* Adam Jones: guitarra.
* Justin Chancellor: baix.
* Danny Carey: bateria.

### Antics membres

* Paul D'Amour: baix.

## Discografia

* Opiate [EP] - 1992 (Zoo)
* Undertow - 1993 (Zoo)
* Ænima - 1996 (Volcano)
* Salival - [CD/DVD] 2000 (Volcano)
* Lateralus - 2001 (Volcano)
* 10,000 Days - 2006 (Volcano)
* Fear Inoculum - 2019 (RCA)

## Enllaços externs

* Pàgina oficial (anglès)
# Casiano José Chavarria

Casiano José Chavarria (La Paz, 3 d'agost de 1901 - ?) fou un futbolista bolivià de la dècada de 1930.
Fou 8 cops internacional amb la selecció boliviana de futbol, amb la qual disputà la Copa del Món de futbol de 1930. També participà en els campionats sud-americans de 1926 i 1927. Pel que fa a clubs, defensà els colors del Calavera La Paz i The Strongest.

## Referències

* ↑ Casiano José Chavarria Fitxa i estadístiques a la FIFA
* ↑ 1926 SAC Rosters
* ↑ 1927 SAC Rosters
* ↑ Casiano José Chavarria a National-Football-Teams.com (anglès)
# Casignana

Casignana és un comune (municipi) de la Ciutat metropolitana de Reggio de Calàbria, a la regió italiana de Calàbria, situat a uns 100 km al sud-oest de Catanzaro i a uns 35 km a l'est de Reggio de Calàbria. A 1 de gener de 2019 la seva població era de 737 habitants.
Casignana limita amb els municipis següents: Bianco, Bovalino, Caraffa del Bianco, San Luca i Sant'Agata del Bianco.

## Referències

* ↑ «Resident population on 1st january» (en anglès). ISTAT. [Consulta: 3 febrer 2020].
# Castèth

Castèth (en francès Castet) és un municipi francès del department dels Pirineus Atlàntics, a la regió de la Nova Aquitània.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 335 | 278 | 335 | 381 | 438 | 428 | 411 | 434 | 429 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 410 | 395 | 387 | 405 | 395 | 413 | 405 | 363 | 351 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 358 | 365 | 362 | 302 | 295 | 288 | 283 | 254 | 263 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 255 | 241 | 189 | 189 | 157 | 155 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1989-2001 | Guy Moravia | |
| 2001- | Robert Daguerre | |

## Referències

* ↑ Toponímia occitana

## Vegeu també

* Vall d'Aussau
# Castèthgalhard

Castèthgalhard (francès Castelgaillard) és un municipi occità del Savès, a la Gascunya, situat al departament de l'Alta Garona i a la regió d'Occitània.

## Referències

* ↑ Toponímia occitana
# Cassinelle

Cassinelle és un municipi situat al territori de la província d'Alessandria, a la regió del Piemont, (Itàlia).
Limita amb els municipis de Cremolino, Molare, Morbello i Ponzone.
Pertanyen al municipi la frazione de Bandita.

## Galeria fotogràfica

* Església de Sant Defendente
* Església de la Madonnina
* Església de la Santa Croce
* L'oratori de Sant Roc
# Centre per a la Llengua Grega

El Centre per a la Llengua Grega (en grec: Κέντρον Ελληνικής Γλώσσας) és una organització cultural i educativa que té com a objectiu promoure la cultura i la llengua grega. Té la seu a Tessalònica, també compta amb una oficina a Atenes. Es va crear el 1994 i actua com un òrgan de coordinació, assessorament i estratègic del Ministeri grec d'Educació, en matèria d'educació i política lingüística. Està vinculat a la Universitat Aristotèlica de Tessalònica.

## Identitat

Els objectius de l'organització impliquen:
* el foment i la promoció de la llengua grega, dins i fora de Grècia;
* a través d'aquest, l'enfortiment de la identitat nacional de la diàspora grega;
* l'organització de l'ensenyament del grec als estrangers a Grècia i en l'estranger;
* el suport dels mestres de la llengua grega a Grècia i en l'estranger;
* la producció de materials d'ensenyament, i tot el que contribueix a la promoció i difusió de la llengua grega en general,

## Enllaços externs

* Centre per a la Llengua Grega - Lloc web oficial
# Centre mundial de la Pau

El Centre Mundial de la Pau, les Llibertats i els Drets dels Homes és un museu de Verdun (Mosa) sobre la pau. L'any 1990 va ser creat a Verdun, ciutat francesa que va ser escenari d'una de les batalles més cruentes de la Primera Guerra Mundial. Aquesta associació, ubicada al palau episcopal, vol conscienciar a través de les seves activitats sobre la importància d'evitar les guerres i la violació dels drets humans. Per aconseguir aquest objectiu el centre edita diverses publicacions, programa activitats, exposicions, col·loquis... al voltant del tema de la pau i els drets humans, i té un magnífic espai educatiu amb propostes pedagògiques per a infants de totes les edats.
Que el Centre Mundial de la Pau, les Llibertats i els Drets dels Homes estigui situat a Verdun no és una casualitat. En aquesta ciutat del nord-est de França va tenir lloc, del febrer al desembre de 1916, una de les batalles més sagnants de la Primera Guerra Mundial. A la batalla de Verdun es van enfrontar l'exèrcit francès i l'alemany i ambdós exèrcits van patir moltes baixes. Un total de 300.000 soldats van morir en aquesta cruenta lluita. Des d'aleshores la ciutat de Verdun va esdevenir un símbol de la Gran Guerra. L'any 1966, amb motiu del 50 aniversari de la famosa batalla, l'ajuntament de Verdun va inaugurar el Llibre de la Pau, que va ser signat pel General De Gaulle, i així la ciutat es va autoproclamar “Capital de la Pau”. Al cap d'unes dècades Verdun va acollir en el seu palau episcopal el Centre Mundial de la Pau, les Llibertats i els Drets dels Homes.

## Referències

* 1 2 «Centre mundial de la Pau». Memorial Democràtic. Gencat. Arxivat de l'original el 19 de setembre 2016. [Consulta: 7 gener 2017].
# Medisme

El terme medisme (en grec: μηδισμός) s'utilitzava en l'antiga Grècia per a referir-se a l'actitud dels grecs favorables als perses o disposats a acceptar la seua supremacia. En moltes ciutats gregues era considerat un crim. L'etnònim mede, l'empraven sovint els grecs per referir-se als perses, encara que, en sentit estricte, designava la tribu irànica dels medes.

## Pausànias, el medista

En l'hivern del 478-477 ae, el general espartà Pausànias, hegemó de la lliga Panhel·lènica en la batalla de Platea, fou acusat i jutjat, entre altres càrrecs, de simpatitzar amb els medes. Els lacedemonis, en el curs de les recerques, van enviar ambaixadors a Atenes reclamant als atenesos que castigaren Temístocles per medisme. Els atenesos van creure la delegació lacedemònia i el van imputar. En anys anteriors, l'estrateg atenenc, que estava condemnat a l'ostracisme i vivia a Argos, va ser previngut i va fugir pel Peloponès cap a l'illa de Corfú, on tenia el títol de benefactor (euergétēs). Els seus habitants, amb por d'acollir-lo per no enemistar-se amb els espartans i els atenesos, el traslladaren a la costa jònica davant de la seua illa. Una vegada iniciada la seua persecució, va demanar refugi a Admetos, rei dels molossis, amb qui tenia enemistat, segons Plutarc, en relació amb el paper decisiu del general atenenc en la negativa d'ajuda i aliança d'Atenes amb Admetos. Es va presentar davant l'esposa del rei, perquè aquest estava absent, i quan Admetos hi arribà, Temístocles li va explicar qui era, per què fugia, li va demanar disculpes per la seua actuació passada, i suplicà que no se'n revenjara lliurant-lo als seus perseguidors. Admetos el va salvar enviant-lo per terra fins al golf Thermaic, a Pidna. Des d'allí va embarcar cap a Jònia, i després de diverses vicissituds arribà a la cort persa d'Artaxerxes I, a qui havia escrit prèviament sol·licitant-li refugi. Allí va acabar els seus dies a causa d'una malaltia, o segons uns altres es va suïcidar amb verí.

## Notes

* ↑ Títol honorífic concedit pels Estats grecs a estrangers benemèrits, o altres ciutats.
* ↑ No hi ha constància de la data de la seva mort, probablement fou entre 460 o 450 a. C.

## Referències

* ↑ Heròdot, Històries, VII, 136.
* ↑ Tucídides, Història de la Guerra del Peloponès i.95.5.
* ↑ Episodi del qual no se'n té notícia en cap font, excepte la menció de Plutarc. Cf. Vida de Temístocles 24.
* ↑ Tucídides, op. cit. 135-138.1.
# FC Dniprò

L'FC Dniprò (en ucraïnès ФК "Днiпро") és un club ucraïnès de futbol de la ciutat de Dniprò.

## Història

Evolució del nom:
* 1918: fundació del club com a equip de la BRIT
* 1925: reanomenat a equip de la fàbrica Petrovski
* 1926: reanomenat Petrovets Dniepropetrovsk
* 1936: reanomenat Stal Dniepropetrovsk
* 1947: fusió amb el club Dinamo Dnipropetrovsk
* 1949: reanomenat Metalurg Dniepropetrovsk
* 1962: reanomenat Dniepr Dniepropetrovsk
* 1992: reanomenat Dniprò Dniepropetrovsk

## Palmarès

* Lliga soviètica de futbol: 2
** 1983, 1988
* Copa soviètica de futbol: 1
** 1989
* Supercopa soviètica de futbol: 1
** 1988
* Copa Federació soviètica de futbol: 2
** 1986, 1989

## Jugadors destacats

* Anatoli Demiànenko
* Gennadiy Litovchenko
* Oleh Protasov
* Oleh Taran
* Vadim Yevtushenko
* Yuri Maximov
* Dmytro Parfenov
* Oleh Venglinsky
* Ruslan Rotan
* Andriy Rusol
* Volodímir Iezerski
* Serhí Nazarenko

## Enllaços externs

* (ucraïnès)(rus)(anglès) Web oficial
* (rus) Web no oficial
* (rus)(anglès) Fòrum
* (anglès) ukrainiansoccer Arxivat 2009-03-02 a Wayback Machine.
# Coll de la Garrofera

El Coll de la Garrofera és una muntanya de 602 metres que es troba al municipi de Roquetes, a la comarca catalana del Baix Ebre.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Ibrahim Muçaj

Ibrahim Muçaj (Vlorë, 8 de desembre de 1944 - Tirana, 5 de gener de 2010) va ser un director de cinema albanès. El seu treball més conegut fou Apasionata el 1983 amb Kristaq Mitro.

## Biografia

El 1968 es va graduar en actuació de l'Institut de les Arts de Tirana. Després de graduar-se, va treballar com a ajudant de direcció. Va aparèixer per primera vegada al plató com a assistent de Viktor Gjika a la pel·lícula I teti në bronx. També va col·laborar amb Hysen Hakani, Piro Milkani i Kristaq Dhamo. El 1971, va començar a fer documentals pel seu compte: el seu debut va ser e ldocumental Kënga e re. El seu primer llargmetratge va ser Dimri i fundit, rodat l'any 1975, pel qual va rebre un premi al 2n Festival de Cinema Albanès. Ha realitzat un total de 8 documentals i 10 llargmetratges. Els llargmetratges es van realitzar en un duet de directors amb Kristaq Mitro, i el seu fill Irvin el va ajudar en la producció de documentals. El 1995-1997 va dirigir l'estudi de cinema ALBAFILM.
Per la seva activitat artística, l'any 1987 se li va concedir el títol d'Artista Meritori (Alb. Artista i Merituar). Va morir d'un atac de cor al seu propi apartament.

## Llargmetratges

* 1975: Dimri i fundit
* 1976: Tokë e përgjakur
* 1978: Nusja dhe shtetërrethimi
* 1979: Liri a vdekje
* 1981: Në prag të lirisë
* 1982: Njeriu i mirë
* 1983: Apasionata
* 1984: Duaje emrin tënd
* 1985: Enveri ynë
* 1987: Telefoni i një mëngjesi
* 1990: Një djalë edhe një vajzë
* 2003: Një ditë e mrekullueshme

## Documentals

* 1971: Kënga e re
* 1971: Në gjurmët e novatorëve
* 1973: Miniera e Çervenakës
* 1974: Jeta e një përmendoreje
* 1974: Lufta për bukën
* 1998: Një tokë, që lundron
* 2000: Dëshpërimisht

## Referències

* ↑ Ibrahim Muçaj's obituary (albanès)
* ↑ Josif Papagjoni: Enciklopedi. Teatri & Kinematografia Shqiptare. Tirana: Toena, 2009, s. 310–311. ISBN 978-99943-1-456-0
* ↑ Ibrahim Muçaj (1944-2010) a aktoretshqiptare.info]

## Bibliografia

* Abaz Hoxha: Enciklopedia e kinematografise shqiptare. Autore & vepra. Tirana: Toena, 2002. ISBN 99927-1-555-3. (alb.)
# Samoa Joe

Samoa Joe, del qual el nom real és Nuufolau Joel Seanoa és un lluitador de Lluita lliure professional.

## Referències

* ↑ Arboleda, Camilo. «Samoa Joe habla de su salida de WWE» (en castellà). Solo Wrestling. El Mundo Deportivo, 02-04-2022. [Consulta: 7 juliol 2023].
# Topologia quocient

En matemàtiques, la topologia quocient és una topologia definida sobre el conjunt quocient generat per una relació d'equivalència sobre un espai topològic.

## Definició

Siga $(X,{\mathcal {T}}_{X})$ un espai topològic i ${\mathcal {R}}$ una relació d'equivalència sobre $X$. El conjunt quocient $X/{\mathcal {R}}$ és el conjunt de les classes d'equivalència dels elements de $X$:
    $X/{\mathcal {R}}=\{[x]:x\in X\}$
Els conjunts oberts que conforman l'anomenada topologia quocient sobre $X/{\mathcal {R}}$ són els conjunts de las classes d'equivalència les unions de les quals són conjunts oberts en $X$:
    ${\mathcal {T}}_{\mathcal {R}}=\{U\subseteq X/{\mathcal {R}}:\bigcup _{[x]\in U}[x]\subseteq {\mathcal {T}}_{X}\}.$
Definició equivalent: sigui $p:X\rightarrow X/{\mathcal {R}}$ l'aplicació projecció donada per $p(x)=[x]$, aleshores es defineixen els oberts de ${\mathcal {T}}_{\mathcal {R}}$ com els conjunts $U\subseteq Y$ tals que $p^{-1}(U)\subseteq X$ és obert en $X$.

## Propietats

* L'aplicació $p:X\rightarrow X/{\mathcal {R}}$ que envia a cada element a la seva classe d'equivalència corresponent és continua.
* Siguen $p\colon X\to X/{\mathcal {R}}$ la projecció i $\varphi \colon X/{\mathcal {R}}\to Y$. L'aplicació $\varphi$ és continua si, i només si, la composició $\varphi \circ p\colon X\to Y$ és continua.

## Exemples

* El tor com a conjunt quocient: Sobre $I^{2}=[0,1]\times [0,1]$ es defineix la relació d'equivalència $(x,0){\mathcal {R}}(x,1)$ i $(0,y){\mathcal {R}}(1,y)$. L'espai quocient $I^{2}/{\mathcal {R}}$ és homeomorf a un tor.
    Tor
* La cinta de Möbius com a conjunt quocient: Sobre $I^{2}$ es defineix la relació d'equivalència $(0,y){\mathcal {R}}(1,1-y)$. L'espai quocient $I^{2}/{\mathcal {R}}$ és homeomorf a una cinta de Möbius.
    Banda de Möbius
* La ampolla de Klein com a conjunt quocient: Sobre $I^{2}$ es defineix la relació d'equivalència $(x,0){\mathcal {R}}(x,1)$ i $(0,y){\mathcal {R}}(1,1-y)$. L'espai quocient $I^{2}/{\mathcal {R}}$ és homeomorf a una ampolla de Klein (es difícil de visualitzar ja que no és homeomorf a un subespai de $\mathbb {R} ^{3}$).
* L'esfera com a conjunt quocient: Sobre $\{(x,y):|x|+|y|\leq 1\}$ es defineix la relació d'equivalència $(x,y){\mathcal {R}}(-x,y)$ per a $(x,y)$ de la frontera. L'espai quocient corresponent és homeomorf a una esfera.

## Vegeu també

* Conjunt quocient
* Homeomorfisme
* Espai topològic

## Bibliografia

* Robles Corbalá Carlos Alberto, "Topología general", Universitat de Sonora.
* Weisstein, Eric W., «Espai qocient» a MathWorld (en anglès).
* Espai quocient a PlanetMath

## Referències

* 1 2 3 4 Llopis, José L. «Espai topològic quocient» (en castellà). Matesfacil. ISSN: 2659-8442 [Consulta: 18 setembre 2019].
* ↑ A. Stolz, Stephan «Topología algebraica» (en anglès). Universitat de Notre Dame [Consulta: 18 setembre 2019].
* ↑ «Classificació de superfícies» (en anglès). Universitat de Chicago [Consulta: 18 setembre 2019].
# West Melbourne

West Melbourne és una població dels Estats Units a l'estat de Florida. Segons el cens de l'1 de juliol de 2008 tenia 15.328 habitants.

## Demografia

Segons el cens del 2000, West Melbourne tenia 9.824 habitants, 4.497 habitatges, i 2.693 famílies. La densitat de població era de 485 habitants/km².
Dels 4.497 habitatges en un 19,1% hi vivien nens de menys de 18 anys, en un 49% hi vivien parelles casades, en un 8,5% dones solteres, i en un 40,1% no eren unitats familiars. En el 34% dels habitatges hi vivien persones soles el 18,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,08 i el nombre mitjà de persones que vivien en cada família era de 2,63.
Per edats la població es repartia de la següent manera: un 15,9% tenia menys de 18 anys, un 5,8% entre 18 i 24, un 24,2% entre 25 i 44, un 23,1% de 45 a 60 i un 31% 65 anys o més.
L'edat mediana era de 49 anys. Per cada 100 dones de 18 o més anys hi havia 82,3 homes.
La renda mediana per habitatge era de 37.391 $ i la renda mediana per família de 46.486 $. Els homes tenien una renda mediana de 38.693 $ mentre que les dones 27.040 $. La renda per capita de la població era de 24.006 $. Entorn del 4,9% de les famílies i el 7,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- West Melbourne». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 2 agost 2010].
* ↑ «Geographic Comparison Table- West Melbourne». American Fact Finder. Oficina del Cens dels Estats Units, 12-01-2010.